GTUના વાઈસ ચાન્સેલર ડૉ.અક્ષય અગરવાલ આ અનોખી પહેલ અંગે જણાવતાં કહે છે, “ઇન્ફોર્મેશન અને કોમ્યુનિકેશન્સ ટેકનોલોજી (ICT)ના માધ્યમથી સમાજને મદદ કરવાની આ પહેલ છે. આ પ્રકારની હેકથોન સૌપ્રથમ વાર યોજાઈ રહી છે. તેના કારણે ‘કૉડર્સ’ અને ‘વેબ ડેવલોપર્સ’ ને પણ તાલીમ અને મદદ મળશે. અને સાથે જ ‘સ્ટુડન્ટ સ્ટાર્ટ-અપ્સ’ને પણ પ્રોત્સાહન મળશે. GTU એક્સપર્ટ્સ શિક્ષણ, હેલ્થકેર, ખેતી અને ગવર્નન્સ ક્ષેત્રો માટે ‘મોક એપ્લિકેશન્સ’ બનાવવા વિદ્યાર્થીઓને માર્ગદર્શન આપશે. દરેક ટીમમાં 4 -5 વિદ્યાર્થીઓ રહેશે. એક્સપર્ટ્સ તેમજ વિદ્યાર્થીઓ મળીને ‘પ્રોટોટાઇપ્સ’ મોબાઈલ એપ્લિકેશન્સ બનાવશે.”